Íslendingurinn einnig ákærður fyrir tilraun til að drepa móður sína Guðmundur Freyr Magnússon , sem ákærður er fyrir morð , hefur einnig verið ákærður fyrir að gera tilraun til að myrða móður sína . Fjöldi stungusára voru á líkama mannsins var mystur í Torrevieja síðastliðinn sunnudag . Miðvikudagur 15. janúar 2020 Auglýsing Guðmundur Freyr Magnússon , sem ákærður er fyrir að myrða sambýlismann móður sinnar á Spáni , hefur einnig verið ákærður fyrir að gera tilraun til að ráða móður sinni bana . Samkvæmt fréttatilkynningu lögreglunnar í Alicante er Guðmundur þar að auki ákærður fyrir alvarlegar hótanir . Atvikið átti sér stað í Los Balcones hverfinu á Torrevieja síðastliðinn sunnudag . Að sögn móður Guðmundar , Kristínar Guðmundsdóttur , réðist sonur hennar inn í íbúðina sturlaður af fíkniefnaneyslu og myrti sambýlismann hennar . „ Hann tók 14 kílóa gaskút og grýtti honum af slíku afli að glerið splundraðist . Hann kom æðandi inn með hnífinn í áttina að okkur og minnstu munaði að ég yrði á milli . Hann stakk síðan sambýlismann minn ítrekað með vopninu , “ sagði Kristín í viðtali við Fréttablaðið á dögunum . Hún segir son sin hafa verið í neyslu í mörg ár . „ Í slíku ástandi er sonur minn óþekkjanlegur og eitrið kallar fram illskuna . “ Kristín er eina vitnið af glæpnum og segir lögreglan í Alicante að vitnisburður hennar sé mikilvægur fyrir rannsókn málsins . Kristín hefur verið samstarfsfús frá byrjun og þrátt fyrir að sorgin liggi þungt á henni vill hún aðstoða lögreglu eftir fremstu getu .